b"\n_START_ARTICLE_\nCasa a la pla\xc3\xa7a Ramon Muntaner, 7\n_START_SECTION_\nDescripci\xc3\xb3\n_START_PARAGRAPH_\nGran casal situat a la part alta del poble, format per quatre crugies perpendiculars a la fa\xc3\xa7ana, constru\xc3\xafdes en diferents fases. L'estructura interior ha estat molt modificada._NEWLINE_En fa\xc3\xa7ana presenta a la planta baixa obertures molt transformades, entre les quals destaca un arc de mig punt de pedra. Al primer pis s\xc3\xb3n comuns balcons amb obertures carrades emmarcades amb carreus de pedra treballada i allisada._NEWLINE_El conjunt est\xc3\xa0 rematat per una potent cornisa de material cer\xc3\xa0mic. Tota la fa\xc3\xa7ana est\xc3\xa0 tractada amb un estuc de cal\xc3\xa7 simulant aparell de carreus escairats. Les dues obertures principals s\xc3\xb3n la portalada d'arc de mig punt i el balc\xc3\xb3 del primer pis, que es troben emmarcades per grans carreus de pedra ben escairats."